Dmitrij Josifovitsj Ivanovskij

Dmitrij Josifovitsj Ivanovskij (russisk: Дмитрий Иосифович Ивановский; *  i landsbyen Nizy i guvernementet St. Petersburg i Russland, død 20. april 1920 i Rostov-na-Donu) var en russisk biolog og grunnlegger av den moderne virologi.

Liv og virke

Bakgrunn
Ivanovskij studerte naturvitenskap under Andrej Sergejevitsj Faminzyn til 1888 ved Universitetet i St. Petersburg.

Karriere
I 1890 ble han assistent ved Petersburgs vitenskapsakademis botaniske laboratorium. Fra 1895 til 1901 var han privatdosent ved Petersburgs, og fra 1901 til 1915 professor ved Universitetet i Warszawa og fra 1915 professor ved Rostovs universitet. 

I 1887 beskjeftiget han seg første gang ned tobakkmosaikksyken som man kunne  pådra seg i kontakt med tobakksplanter. Biologen Adolf Mayer (1843–1942) hadde allerede i 1886 erkjent mosaikksyksdommens smittende natur, men kunne ikke identifisere infeksjonens utløsende kilde. 

For å kunne karakterisere denne plantesykens utløser, presset Ivanovskij den infektiøse plantesevjen gjennom bakterietette filtere. Han undersøkte etter denne filtreringen to forskjellige prøver fra smittede av sykdommen. Den første hadde han innhentet i 1887 i Bessarabia, det andre tre år senere fra Krimhalvøya. Han benyttet Chamberlandfiltere av porselen, ugjennomtrengelige for bakterier. Sevjen fortsatte likevel å være infeksjonsbærende, og smitteevnen ble ikke redusert ved stadig gjentatte fortynninger, det vil si ved gjentatte filtreringer. Av dette konkluderte han at det dreide seg om en levende agens som ikke var synlig for de mikroskoper han hadde til rådighet, og at det ikke kunne drese  seg om en gift som lot seg fortynne. Han kalte denne agens omvekslende for «mikrobe» eller «virus». 

Med dette hadde han brakt en smitteagens (tobakkmosaikkviruset) for første gang i forbindelse med ordet virus;  hans forståelse og betemmelse av ordet virus er den som skulle gjelde fra nå av. Tidligere bruk av ordet virus hadde vært en bredere og mer ubestemt. Ivanovskij går dermed for å bære grunnlegger av den moderne virologi.

Han offentliggjorde sine funn i 1892 i vitenskapelige tidsskrifter i St. Petersburg og Warszawa - tidsskrifter som ikke ble ansett som særlig sen trale for datidens europeiske viologer. I 1899 ble Ivanovskijs arbeider bekreftet ved funn gjort av Martinus Beijerinck (1851–1931), som ikke kjente til Ivanovskijs arbeider.

Oppkalling, heder 

 I anerkjennelse av hans særlige betydning for virologien ble instituttet for virologi ved Sovjetunionens akademi for medisinske vitenskaper oppkalt etter Ivanovskij i  1950. Samtidig innstiftet det samme akademi Ivanovskiprisen, som utdeles hvert tredje år for det beste vitenskapelige arbeide innen virologien.
 Det sovjetiske postvesen utstedte den 31. oktober 1964 et frimerke i anledning 100-årssminnet av Ivanovskis fødsel.

Verker 
 D. I. Ivanovskij: O dvuch boleznjach tabaka. Tabacnaja pepliza. Mozatcnaja bolezn´ tabaka. Sel`skoje chozaistvo i lesovodstvo St. Petersburg (1892) 169: s. 104–121
 D. I. Ivanovskij: Über die Mosaikkrankheit der Tabakpflanze. Zeitschrift für Pflanzenkrankheiten (1903) 13,1: s. 1–41

Referanser

Litteratur 
 Константин Ефремович Овчаров: Дмитрий Иосифович Ивановский 1864–1920. Изд-во АН СССР, Москва 1952.

Eksterne lenker
 Anfänge der Virologie 
 Д. В. Лебедев: Ивановский Дмитрий Иосифович. I: Большая советская энциклопедия (russisk).

Virologer
Russiske biologer
Personer fra Luga rajon